I godt et par timer var togdriften fredag stoppet mellem Aalborg og Frederikshavn. DSB valgte at sætte busser ind på dele af strækningen. - Det var det nordjyske fjernstyringssystem, der ved 10-tiden brød sammen, forklarer forretningsleder hos DSB i  Nord- og Østjylland Mette Grumstrup til TV2/NORD. - Der har været tale om en del passagerer, vi har måttet fragte med busser - ikke mindst mange skoleelever, fortæller Mette Grumstrup. Ved middagstid begyndte de første tog at køre igen. Men endnu nogle timer fortsatte DSB med at køre passagerer med busser.

Opsummering:
Mange passagerer flyttet over i busser mellem Aalborg og Frederikshavn